Сумын ИТХ-ын Тэргүүлэгчдийн 2020 оны

 05 сарын 18-ны өдрийн.... тоот

тогтоолын хавсралт

“**ЦӨЛЖИЛТТЭЙ ТЭМЦЭХ ҮНДЭСНИЙ ХӨТӨЛБӨР”-ИЙГ ХЭРЭГЖҮҮЛЭХ 2 ДУГААР**

**ҮЕ ШАТНЫ АРГА ХЭМЖЭЭНИЙ ТӨЛӨВЛӨГӨӨНИЙ ХЭРЭГЖИЛТИЙН ТОВЧОО**

**/2017-2020/**

|  |  |  |  |  |  |
| --- | --- | --- | --- | --- | --- |
| № | Бодлого арга хэмжээний нэр | **Зорилт** | **Хэрэгжүүлсэн арга хэмжээний тоо**  | **Хэрэгжилтийн явц** | **Гүйцэтгэлийн үнэлгээ** |
| **100% /90-100%/****/үр дүнтэй/** | **Хэрэгжих шатандаа** | **Хувь** | **Оноо** |
| **70% /60-89,99%/****/тодорхой үр дүнд хүрсэн/** | **40% /31-59%/****/эрчимжүүлэх шаардлагатай/** | **Үр дүнгүй /0-30%/** | **Үнэлэх боломжгүй** | **Тасарсан** |
| 1 | Санхүүгийн эх үүсвэр, техник технологийн нөөцийг бүрдүүлэн боловсон хүчний чадавхийг бэхжүүлэх. | 1 | 4 | 2 | 2 |  |  |  |  | 85 | 4.25 |
| 2 |  Шинжлэх ухаан, технологийн мэдлэгийн хүрээг өргөжүүлэх. | 1 | 1 |  | 1 |  |  |  |  | 70 | 3.5 |
| 3 | Сурталчилгаа, оролцоог нэмэгдүүлэх, боловсролыг дэмжих | 1 | 3 | 3 |  |  |  |  |  | 100 | 5 |
| 4 | Орон нутгийн төвшинд хэрэгжүүлэх бодит арга хэмжээг дэмжих, хөрөнгө оруулалтыг дэмжих | 1 | 5 | 4 | 1 |  |  |  |  | 94 | 4.7 |
|  | **ДҮН** | 4 | 13 | 9 | 4 |  |  |  |  | 90.8 | 4.5 |

**ХЭРЭГЖИЛТ ГАРГАСАН:**

**СУМЫН БАЙГАЛЬ ОРЧНЫ БАЙЦААГЧ Н.ШИНЭБАЯР**

**ХЯНАСАН:**

**СУМЫН ЗАСАГ ДАРГА Г.МӨНХБАДРАЛ**

“**ЦӨЛЖИЛТТЭЙ ТЭМЦЭХ ҮНДЭСНИЙ ХӨТӨЛБӨР”-ИЙГ ХЭРЭГЖҮҮЛЭХ 2 ДУГААР**

**ҮЕ ШАТНЫ АРГА ХЭМЖЭЭНИЙ ТӨЛӨВЛӨГӨӨНИЙ ХЭРЭГЖИЛТ**

|  |  |  |  |  |  |
| --- | --- | --- | --- | --- | --- |
| **№** | **Зорилт** | **Арга хэмжээ** | **Хэрэгжилт** | **Хувь** | **Хэрэгжүүлсэн****Газар** |
| **Тэргүүлэх чиглэл 1: Санхүүгийн эх үүсвэр, техник технологийн нөөцийг бүрдүүлэн боловсон хүчний чадавхийг бэхжүүлэх.** |
| **1** | Цөлжилттэй тэмцэх үндэсний хөтөлбөрийн хэрэгжилтийг хангахад шаардлагатай санхүүгийн эх үүсвэр, техник технологийн нөөцийг бүрдүүлэх. | **1.**Цөлжилттэй тэмцэх арга хэмжээнд шаардлагатай хөрөнгийг жил бүрийн улсын болон орон нутгийн төсөвт тусгуулах. | Цөлжилтийг бууруулах ногоон байгууламжийг нэмэгдүүлэх зорилгоор 2017-2018 онд Зуунмод голын дагуу “Цэцэрлэгт хүрээлэн” байгуулах ажлыг Аймгийн байгаль хамгаалах сангийн 265 сая төгрөгийн хөрөнгөөр эхлүүлж “Ар булаг” ХХК 1200 м хашаа, 770 м2 Төв талбай, 880 м2 Явган зам, Усан оргилуур, Усан толь, 2 ш саравч, сандал, хогийн сав байгуулах ажлууд хийгдсэн. 2018-2019 оны хооронд “Хабул констракшн”-ХХК нь 244,9 сая төгрөгөөр Тайзны хэсэг, Усан толио /наран шарлаг /Явган зам, Гэрэлтүүлэг, Сандал, хогийн сав, байгуулах зэрэг ажлууд хийгдэж 5 сард улсын комисс хүлээн авсан. Монгол улсын Ерөнхийлөгчийн зарлигийн дагуу “Бүх нийтээр мод тарих үндэсний өдөр”-ийг хотын захирагчийн 2019 оны 05 дугаар сарын 11-ний өдөр зохион байгуулах албан даалгавар гаргасан. “Мод тарих” сургалтыг 05 дугаар сарын 08-ны өдөр зохион байгуулж, 25 ААН байгууллага хамрагдаж, уг ажилд 83 байгууллагын 1078 албан хаагч иргэд оролцож Улиас-403, Шар хуайс-195, Хайлаас-200, Агч-117, Гацуур-30, Шинс-20 зэрэг мод бут тарьсан. Аймгийн БОАЖГ-аас “Тахилт төгөл” ХХК-тай хамтран ажиллах гэрээ байгуулсны үндсэн дээр 2019 оны 05 сарын 20-ноос “Зуунмод голын дагуу Цэцэрлэгт хүрээлэн”, төв гудамжны ногоон байгууламжуудад 50 ш гацуур, 100 ш шинс, 5700 ш шилмүүст болон навчит мод бут тарьснаар Сумын хэмжээнд хаврын тарилтаар нийт 6784 мод бут таригдсан. “Цэцэрлэгт хүрээлэн”-д 31 ААН, албан байгууллага мод тарихаас 21 байгууллагын 280 хүн оролцож, 315 ширхэг улиас, голт бор, гүйлс тарьсан. Нийт 7354 мод бут тарьсан. Байгаль орчин аялал жуучлалын яамны хөрөнгө оруулалтаар Зуунмод гол дээр 3,5 га газрыг хашаажуулан 2 сүүдрэвч, усалгааны систем зэрэгтэй дотор нь ерөнхий боловсролын сургуулийн сурагчид 13 төрлийн 500 мод бут тарьсан. | 100% | Сумын ЗДТГ |
| **2**. Сумын байгаль орчны асуудал хариуцсан мэргэжилтнүүдийг гадаад дотоодын холбогдох сургалтанд хамруулах. | Гадаад харилцаат БНСУ-ын Ганвонду мужийн Хөдөө аж ахуйн шинжлэх ухаан судлалын хүрээлэнд тушлага судлах ажлаар 2017 оны 04 дүгээр сард сумын БОХ-ын байцаагч /Ч.Уранчимэг/, Хот тохижуулах газрын ногоон байгууламжийн инженер С.Мөнх-Амгалан нар 14 хоногийн хугацаатай явж туршлага судалсан. | 100% | Сумын ЗДТГ |
| **3.**Цөлжилттэй тэмцэх уламжлалт мэдлэг, дэвшилтэт технологи, арга барилыг иргэд олон нийтэд дэлгэрүүлэх, сурталчилах. | Цөлжилт, газрыг доройтуулж буй шалтгаан нөхцөл, цөлжилтийг хэрхэн сааруулах талаар орон нутаг, иргэд, ААН байгууллагуудад сурталчилан таниулах зорилгоор мэдээлэл, сурталчилгааг жил бүрийн “Олон улсын цөлжилттэй тэмцэх өдөр”, “Хөрс хамгаалах өдөр”-өөр орон нутгийн телевиз, цахим сүлжээг ашиглан түгээх, ухуулан сурталчилах ажил хийгдсэн. Швецарийн Хөгжлийн агентлагын хөрөнгө оруулалттай “Ногоон алт” төслөөс “Бэлчээрийг зохистой ашиглах, цөлжилтийг бууруулах” сэдвээр сургалтыг Зуунмод суманд 2017 онд зохион байгуулж 170 малчин өрхийг хамруулсан. | 70% | БОАЖГ, Сумын ЗДТГ |
| **4.**Цөлжилттэй тэмцэх чиглэлээр үйл ажиллагаа явуулж буй төрийн бус байгууллага, нөхөрлөл, хоршоо, ААН-ийн үйл ажиллагааг дэмжих. | 2019 онд Сумын харьяа төсөвт байгууллага сургууль цэцэрлэгийн удирдлагуудад “Тахилт төгөл” ХХК төрийн бус байгууллагатай хамтран ажиллах танилцуулга болон мод тарих сургалтыг хийсэн. Аймгийн цагдаагийн газар байгууллагын орчинд Агч, шар хуайс бургас, улиас зэрэг300 гаруй мод бут, АЗЗА-ХХК байгууллагын ногоон байгууламжид гацуур-6, Нарс-6, Улиас-2, хус-4 ш Бөөрөлзгөнө-8, Монос-8 ш нийт 34 ш мод бутанд 4,7 сая, төгрөг зарцуулсан. Ланс баг шинээр баригдсан конторын үүдэнд Шар хуайс-9, Агч -8, Гацуур-2 чацаргана-2 зэрэг нийт 21 ш мод бут тарьсан.Биеийн тамир Спорт хорооны газар байгууллагын үүдэнд улиас-20 , нарс-20 зэрэг 40 ш мод бут тарьсан. Төрийн нэг цэгийн үйлчилгээ газар хойд талдаа явган хүний зам дагуу 9 ш мод бут тарьсан. Бяцхан найзууд цэцэрлэг хашаанд шар хуайс-20 ширхгийг тарьсан. Дэгдээхэй цэцэрлэг хашаан дотор явган хүний зам дагуу зүлэгжүүлэлт хийсэн байна. Зуунмод сумын “Шилдэг тохижилт, ногоон байгууламжтай, цэмцгэр байгууллага, аж ахуйн нэгж шалгаруулах болзолт уралдааныг 2020 оны 05 дугаар сарын 01-нээс, 06 дугаар сарын 29-ны өдрийг хүртэлх хугацаанд зарлаж мод тарих аян өрнүүлэн ажиллаж байна.  | 70% | Сумын ЗДТГ |
| **Тэргүүлэх чиглэл 2. Шинжлэх ухаан, технологийн мэдлэгийн хүрээг өргөжүүлэх.** |  |
| **2** | Судалгаа шинжилгээний ажлыг төлөвлөж хэрэгжүүлэх | **5.** Сумын цөлжилтийн шалтгаан, зэрэглэлийг судлан тогтоож, цөлжилтийн зэрэглэл бүхий газарт ойн зурвас байгуулах ажилд аж ахуйн нэгж, нөхөрлөлүүдийн идэвх санаачилгыг нэмэгдүүлнэ. | 2020 онд аймгийн цөлжилтийн зэрэглэл тогтоох ажлаар БОАЖГазар, ШУА-ийн Гео-экологийн хүрээлэнтэй хийсэн гэрээний дагуу Зуунмод суманд цөлжилжилтийн зэрэглэл тогтоох судалгааны ажлыг орон нутгийн 4.0 сая төгрөгийг санхүүжилтээр хийхээр төлөвлөн ажиллаж байна.  |  70% | БОАЖГ, Сумын ЗДТГ |
| **Тэргүүлэх чиглэл 3. Сурталчилгаа, оролцоог нэмэгдүүлэх, боловсролыг дэмжих** |  |
| **3** | Байгаль, экологийг доройтуулж байгаа болон цөлжилтийг үүсгэж байгаа хүчин зүйл, хор уршгийн талаархи мэдлэгийг иргэд олон нийтэд түгээх, иргэдийн оролцоог нэмэгдүүлэх. | **6.**Байгаль хамгаалах уламжлалт зан үйл, ёс заншил арга замын талаар сургалт, сурталчилгааны ажлыг төлөвлөж, хэрэгжүүлэх. | Аймгийн орон нутгийн судлах Музей, ГБХЗХГазар, БОАЖГ, Зуунмод сумын ЗДТГ, Төв телевиз хамтран ахмад үеийнхэн залуу хойч үедээ байгаль дэлхийгээ хамгаалах, орон нутгийн түүх соёл, уламжлалт ёс заншлыг таниулах зорилгоор бага, дунд ангийн сурагчдыг хамруулсан аялал, ярилцлагыг жил бүр уламжлал болгон зохион байгуулж байна. Тухайлбал 2019 онд Ерөнхий боловсролын 5 ангийн 3-н бүлгийн 50 хүүхдүүдийг эцэг эхийн төлөөллийн хамт манзушрийн хийдтэй танилцах аяллыг БОАЖГ-тай хамтран зохион байгуулж аяллын дараа байгаль орчны бохирдлыг бууруулах зорилгоор манзушрийн 7,4 км авто зам дагуу нийтийн цэвэрлэгээ зохион байгуулж 4м куб хог хаягдлыг ачуулсан хогийн цэгт ачуулсан.“Тахилт төгөл”-ХХК тай хамтран сумын харьяа сургууль цэцэрлэгийн удирдлагуудад ногоон байгууламжийн талаарх сургалтыг зохион байгуулсан. “Мод тарих” сургалтыг 05 дугаар сарын 08-ны өдөр зохион байгуулж 25 ААН байгууллага хамрагдсан.Номт, Баруун Зуунмод багийн 150 иргэнд 5 сарын 03 нд, “Нутгийн шийдэл” ТББ /Жорлонгоо өөрчилье сургалтын зохион байгуулсан/, “Хашаандаа сайхан амьдарцгаая” ТББ /Мод тарих сургалтын зохион байгуулсан/, Номт баг /Хамтран зохион байгуулагч/, “Дэлхийн Зөн” Төв ОНХ /Санхүүжүүлэгч/ хамтран иргэдэд нүхэн жорлонгийн хор уршиг, хэрхэн эко жорлонтой болох, хашаандаа хэрхэн мод бут, жимс ногоо тарих арга аргачлалын талаар мэдээлэлтэй болсон.Усны зүй зохистой хэрэглээний талаар сургалт явуулж АХА тэмцээнийг аймгийн TBS телевизтэй хамтран зохион байгуулсан.Төв Чандмань ДЭХГ-ын СӨХ-ийн тасаг, ХТГ-тай хамтран “Хог хаягдлын шинэчлэгдэн батлагдсан хууль”-ийг сурталчлах, “Хог хаягдлын дахин хэрэглээг нэвтрүүлэх” орцод хог хаяхгүй байх талаар сургалт, сурталчилгааг нийтийн орон сууцны орцны ахлагч 50 иргэнд зохион байгуулсан. Нийтийн орон сууцны 80 орцод “Соёлжъё” болон хогны машин ирэх цагийн хуваарийг байрлуулснаар орцод ихээр хуримтлагдан үүсдэг хог хаягдал багасаж байна.Нийтийн орон сууцнуудын хог хаягдлыг 7 хоногт 3 удаа авдаг болсон. 9-н цэцэрлэгт усыг гамтай хэрэглэх талаар өдөрлөгийг 1 удаа зохион байгуулсан | 100% |  |
| **7.**Олон улсын цөлжилттэй тэмцэх өдрийг тэмдэглэн өнгөрүүлэх арга хэмжээг жил бүр тогтмол зохион байгуулах. | Олон улсын цөлжилттэй тэмцэх өдрийг жил бүрийн 6 дугаар сарын 17-нд тэмдэглэдэг уламжлалтай. 2017 оныг НҮБ-ын Цөлжилттэй тэмцэх конвенцийн нарийн бичгийн дарга нарын газраас “Бидний газар, Бидний гэр, Бидний ирээдүй” гэсэн уриан дор иргэд олон нийтэд мэдээлэл олгох танин мэдэхүйн өдөр болгон зохион байгуулахаар шийдвэрлэсэн. Энэ ажлын хүрээнд Аймгийн орон нутгийн “Төв” телевизээр “Олон улсын цөлжилттэй тэмцэх өдөр”-ийг сурталчлах зорилгоор 3 өдрийн цацалтаар “Цөлжилттэй тэмцэх өдөр”-ийн талаар баримтат кино, дүрс бичлэг сурталчилгааг нэвтрүүлсэн. Уг телевиз нь Монгол орон даяар цацагддаг. Мөн Зуунмод хотын нийт албан байгууллага, ААН-ийн албан хаагчдыг хамарсан “Нарны алхалт” сэдэвт өглөөний алхалт арга хэмжээн дээр Мөнх-Алдарын талбайн дэлгэцээр Цөлжилттэй тэмцэх өдрийг сурталчлан таниулах, мэдээ мэдээллийг иргэдэд үзүүлж сурталчилсан. Төв телевизээр цөлжилтийн талаар баримтат кино, дүрс бичлэг сурталчилгааг жил бүр явуулж ажиллаж байна. | 100% |   |
| **8.**Цөлжилттэй тэмцэх, цөлжилтийг сааруулахад идэвх санаачлагчтай ажиллаж байгаа иргэд, нөхөрлөл, аж ахуйн нэгж, төрийн бус байгууллагыг урамшуулан дэмжих, тэдний үйл ажиллагааг олон нийтэд сурталчлах. | БНСУ-ын Гангвон мужийн буцалтгүй тусламжаар Зуунмод хотын “Соёл амралтын хүрээлэн”-ийн тогтвортой үйл ажиллагааг хангах, иргэд олон нийтэд эрүүл экологийн цэвэр бүтээгдэхүүнээр үйлчлэх, хүүхэд залуучуудад цэцэг, жимс, жимсгэнэ, хүнсний нарийн ногоо тариалах болон экологийн мэдлэг олгох зорилгоор “Хүлэмжийн цогцолбор парк”-ыг барьж байгуулсан. Хөдөө аж ахуйн орчин үеийн дэвшилтэт технологийг иргэдэд сурталчлах, хүлэмжийн аж ахуй эрхлэх эрмэлзлийг нэмэгдүүлэн, мэргэжил арга зүйн зөвлөгөө үзүүлэх, аймаг, орон нутагт ирсэн гадаад, дотоодын аялагч, жуулчдад үзүүлэх үйлчилгээний тоо нэмэгдэх, Зуунмод суманд эко тохилог орчин бүрдэж “Амьд цэцэг”-ийн худалдаа, үйлчилгээг үзүүлэх зэрэг боломжууд бүрдсэн.Гэр хорооллын айл өрхүүдийг хашаандаа тохилог амьдрах “Эко тохилог хашаа” төслийг иргэдийн оролцоотойгоор хэрэгжүүлэх зорилгоор “Дэлхийн ЗӨН” ТОНХ олон улсын байгууллагатай хамтран Баруун-Зуунмод, Номт багт 2019 оны 05 дугаар сарын 02-03-ний өдрүүд “Жорлонгоо өөрчилье”,”Монгол ногоо”, Мод таръя” зэрэг сургалтуудыг зохион байгуулж 100 гаруй иргэд оролцсон. Сургалтад Эко жорлон үйлдвэрлэгч болон нийлүүлэгч компаниудын бүтээгдэхүүний танилцуулга хийгдсэн. Баруун-Зуунмод багийн 24 иргэн орчин үеийн стандартын шаардлага хангасан био жорлонтой болсон. | 100% | Сумын ЗДТГ |
|  |  |  |
| **Тэргүүлэх чиглэл 4. Орон нутгийн төвшинд хэрэгжүүлэх бодит арга хэмжээг дэмжих, хөрөнгө оруулалтыг дэмжих** |
| 4 | Орон нутгийн түвшинд байгаль хамгаалал, байгалийн нөөц ашиглалтын менежментийг боловсронгуй болгох, бодит арга хэмжээг | **9.** Сумын төвийн газрыг элсний нүүдлээс хамгаалах, ногоон бүс байгуулах арга хэмжээг хэрэгжүүлэх. | Зуунмод гол дагуу амралт чөлөөт цаг өнгөрүүлэх "Хөв цөөрөм" цэцэрлэгт хүрээлэн байгуулах ажлыг аймгийн Байгаль хамгаалах сангийн хөрөнгөөр 2018 онд Хабул контракшн ХХК гэрээний дүн 244,8 сая төгрөгөөр усан оргилуур, усан бассейн, гадна тайз, цөөрөм, чийрэгжүүлэлтийн тоног төхөөрөмжийг суурилуулах зэрэг тохижилтын ажлууд олон бүтээн байгуулалтын ажил хийсэн. 2019 онд Аймгийн Засаг даргын орлогчоор ахлуулсан.ажлын хэсэг хуралдаж “Амралтын бүс-Ногоон төгөл” байгуулах зураглалыг хийлгэсэн. “Тахилт төгөл-ХХК-нд нийтийн эзэмшлийн ногоон байгууламжийг хариуцуулах гэрээг байгуулсан. Гаргасан зураглалын дагуу Зуунмод голын цэцэрлэгт хүрээлэнд ногоон байгууламж байгуулах, арчлах ажлыг “Тахил төгөл” ХХК хийж гүйцэтгэн ажилласан байна. Энэ ажлын хүрээнд 2019 онд нийт 5900ш мод бут тарьж, 150 шилмүүст мод, 5750ш мод бутыг Зуунмод цэцэрлэгт хүрээлэн, соёл амралтын хүрээлэн мөн Одонт хөтөл, Музейн уулзвараас Солонго цогцолбор хүртэлх байршлуудад суулгасан. | 100% | Сумын ЗДТГ, Хот тохижуулах Газар |
| **10.**Хөрс хамгаалах цөлжилттэй тэмцэх хуулийн дагуу иргэн, аж ахуйн нэгж, байгууллагын эзэмшлийн болон өмчлөлийн газрын 10 хувиас доошгүй талбайд зохих журмын дагуу мод тарьж, зүлэгжүүлж ногоон байгууламжтай болгох арга хэмжээ авах. | Монгол улсын Ерөнхийлөгчийн 2010 оны 63 дугаар зарлигийн дагуу “Бүх нийтээр мод тарих үндэсний өдөр”-ийг хотын захирагчийн 2019 оны 05 дугаар сарын 11-ний өдөр зохион байгуулах албан даалгавар гарган. “Мод тарих” сургалтыг 05 дугаар сарын 08-ны өдөр зохион байгуулж 25 ААН байгууллага хамрагдсан.2019 оны мод тарилгыг Одонт хөтөл болон Зуунмод гол дагуу цэцэрлэгт хүрээлэнд тус бүр 520 мод нийт 1040 мод бут тарихаар төлөвлөн 83 ААН, албан байгууллагад албан даалгавар хүргүүлсэн. Зуунмод гол дагуу цэцэрлэгт хүрээлэнд 11-ний өдөр нээлтийн үйл ажиллагааг зохион байгуулж, уг ажилд 83 байгууллагын 1078 албан хаагч иргэд оролцож Улиас-403, Шар хуайс-195, Хайлаас-200, Агч-117, Гацуур-30, Шинс-20 зэрэг мод бут тарьсан. Мөн хүмүүн цогцолбор сургуулийг 1989 онд төгсөгч 4 бүлгийн 80 гаруй иргэд Төв сааданд 50 шинс мод тарьсан.Батсүмбэр, Мөнгөнморьт сумдын ойн нөхөрлөлийн байгууллагууд Одонт хөтлийн цэцэрлэгт хүрээлэнд 300 улиас, шар хуайс, хайлаас, таригдсан. Бяцхан найзууд цэцэрлэг өөрийн хашаанд шар хуайс-20 ширхгийг тарьсан. Тахилт төгөл-ХХК-нь аймгийн БОАЖГ-тай хамтран ажиллах гэрээний дагуу Зуунмод голын дагуу цэцэрлэгт хүрээлэн, төв гудамжны ногоон байгууламжуудад 50 ш гацуур, 100 ш шинэс, 5700ш шилмүүст болон навчит мод бут тарьснаар Халх голын ялалтын 60 жилийн ойн арга хэмжээг угтаж Монгол улсын баатар Д.Садангын хөшөө дээр 20 ш улиас, Агч, шар хуайс 85 ш тарьсан. Сумын хэмжээнд хаврын тарилтаар нийт 6889 мод бут таригдсан.Төв аймгийн Засаг даргын 2019 оны 10 дугаар сарын 07-ны өдрийн 01/1822 албан тоотоор “Цэцэрлэгт хүрээлэн” болон “Ногоон паспорт, ногоон төгөл цэцэрлэгт хүрээлэн”-д Зуунмод сумын 83 ААН, албан байгууллагыг хамруулан 2019 оны 10 дугаар сарын 12-ны өдөр мод тарих өдрийг зохион байгуулсан.Мод тарих арчлан хамгаалах сургалтыг Солонго цогцолборт 10 дугаар сарын 10-ны өдрийн 11 цагаас зохион байгуулан ААН, албан байгууллагаас 60 хүн оролцсон.“Бүх нийтээр мод тарих өдөр”-ийн нээлтийг 10 дугаар сарын 12-ны 11 цагт Мөнх-Алдарын талбай дээр зохион байгуулсан.Мөн мод бутны үзэсгэлэн худалдааг зохион байгуулсан.“Цэцэрлэгт хүрээлэн”-д 31 ААН, албан байгууллага мод тарихаас 21 байгууллагын 280 хүн ирж 315 ширхэг улиас, голт бор, гүйлс тарьсан.Ногоон паспорт, ногоон төгөл цэцэрлэгт хүрээлэнд 12-ны өдөр мод тарихаар ирсэн ААН, албан байгууллагууд үүнд Дэгдээхэй цэцэрлэг, Ирээдүй цэцэрлэг, Бүжинхэн цэцэрлэг, Хүмүүн цэцэрлэг, Мэдээлэл холбооны сүлжээ ХХК, БЗОСКорпараци, Аймгийн ИТХ-ын ажлын алба, Шүүхийн шийдвэр гүйцэтгэх алба, Ундрам маркет, Алтан ураг, Самата зоогийн газар зэрэг 10 ААН байгууллагууд оролцсон.Нийт 7354 мод бут тарьсан. | 100% | Сумын ЗДТГ, Хот тохижуулах Газар |
| **11.** Мод, сөөг тарих, цөлжилттэй тэмцэх, нөхөн сэргээх зэрэг ажилд батлан хамгаалах салбарын цэргийн дүйцүүлэх болон жинхэнэ албаны бие бүрэлдэхүүний оролцоог нэмэгдүүлэх. | Цөлжилтөөс урьдчилан сэргийлэх арга хэлбэрүүдийг хэрэгжүүлэхэд төрийн болон иргэд, ААН, нөхөрлөлүүдтэй хамтран ажилладаг ба 2017 онд НҮБ-ын байгууллагын хөрөнгө оруулалтаар Зуун модны гол дагуу ногоон байгууламж байгуулах, 2000 бургас тарих ажилд Зэвсэгт хүчний 016-р ангиас 50 цэрэг авч ажиллуулсан. | 100% | Сумын ЗДТГ, Зэвсэгт хүчний 016-р анги нэгтгэл |
|  |  | **12.** Аймгийн авто замын оновчтой сүлжээ бий болгож олон салаа замаар бэлчээр талхалдаг дутагдлыг таслан зогсооно. | Зуунмод сумын төвд 2 хэсэгт 0.79 км авто замын барилгын ажлыг улсын төсвийн 888,9 сая төгрөгийн хөрөнгө оруулалтаар гүйцэтгэж ашиглалтад оруулсан. Ланс багийг Баруун-Зуунмод багтай холбох ажлыг ЗББ ХХК 2018, 2019 онуудад он дамжин хийж гүйцэтгэж дуусаад байна. Ланс багийн төв хэсгийн шороон замыг тэгшлэх ажлыг хийсэн.Дэлхийн Зөн олон улсын байгууллагын 10.0 сая төгрөгөөр Баруун Зуунмод багийн төв хэсгийн шороог замыг тэгшлэх, ус зайлуулах шуудуу татах зэрэг ажлуудыг хийсэн. | 70% | Сумын ЗДТГ |
| **5** | Усны нөөцийг хамгаалах зүй зохистой ашиглах нэгдсэн бодлого барьж ажиллана | **13.**Үүлэнд зориудаар нөлөөлж хур тунадас нэмэгдүүлэх, газрын генератор суурилуулах ажлыг зохион байгуулна. | Аймгийн УЦУОШГазрын даргын А/56 дугаар тоот тушаалын дагуу Төв аймгийн нутаг дэвсгэрт цаг агаарт зориудаар нөлөөлөх ажлыг хур тунадас оруулах, хөрсний чийгийг нэмэгдүүлэх, хадлан тэжээл бэлчээрийн гарцыг сайжруулах, таримал ургамлын ургацыг тэтгэх, ой хээрийн түймрийг унтраахад дэмжлэг үзүүлэх зорилгоор “Зуунмод-Бороо-1, 2” экспедицүүд 10 дахь жилдээ, “Зуунмод-Бороо 3” эхний жилдээ, Үдлэгийн газрын генератор 6 дахь жилдээ, газар тариалангийн бүсийн газрын генератор 2 дахь жилдээ буюу энэ 2019 оны хувьд 04-р сарын 12-ноос эхлэн үйл ажиллагааг явуулж эхэлсэн. Газар тариалангийн бүс нутгаар зонхилон, баруун өмнөдийн процесстой үед нутгийн өмнөд хэсгээр нийт 12 удаа гарч байрлан 57 удаа үйл ажиллагаа явуулан 73 ширхэг пуужин, 2 ширхэг түлш зарцуулж нийтдээ улсын төсвийн хөрөнгөөр 15.0 сая төгрөгийн санхүүжилтийн ажил хийгдсэн. Үйл ажиллагааны үр дүнд 2019 онд Төв аймгийн нийт нутгаар 17.4 – 138.3 мм тунадас орсон байна. | 100% | УЦУОШГ |

**ЗУУНМОД СУМЫН ИТХ-ЫН ТЭРГҮҮЛЭГЧИД**